CELEX: 
Language: el
Date: 2009-09-26 00:00:00
Title: 2009/661/ΕΚ: Απόφαση του Ευρωπαϊκού Κοινοβουλίου, της 23ης Απριλίου 2009 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007#Ψήφισμα του Ευρωπαϊκού Κοινοβουλίου, της 23ης Απριλίου 2009 , που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 255/153
            
         
      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   
   της 23ης Απριλίου 2009
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007
   (2009/661/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007 (1),
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007, μαζί με τις απαντήσεις του Οργανισμού (2),
            
         
               —
            
            
               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),
            
         
               —
            
            
               έχοντας υπόψη τη συνθήκη ΕΚ, και ιδίως το άρθρο 276,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για την ίδρυση ενός Ευρωπαϊκού Οργανισμού Σιδηροδρόμων (4), και κυρίως το άρθρο 17,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται στους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών (Α6-0158/2009),
            
         
               1.
            
            
               χορηγεί απαλλαγή στον γενικό διευθυντή του Ευρωπαϊκού Οργανισμού για την Ασφάλεια Δικτύων και Πληροφοριών όσον αφορά την εκτέλεση του προϋπολογισμού του Οργανισμού για το οικονομικό έτος 2007·
            
         
               2.
            
            
               καταγράφει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον γενικό διευθυντή του Ευρωπαϊκού Οργανισμού για την Ασφάλεια Δικτύων και Πληροφοριών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Hans-Gert PÖTTERING
         
      
      
         
            Ο γενικός γραμματέας
         
         Klaus WELLE
         
      
   
   
      (1)  ΕΕ C 278 της 31.10.2008, σ. 23.
   
      (2)  ΕΕ C 311 της 5.12.2008, σ. 13.
   
      (3)  ΕΕ L 248 της 16.9.2002, σ. 1.
   
      (4)  ΕΕ L 77 της 13.3.2004, σ. 1.
   
      (5)  ΕΕ L 357 της 31.12.2002, σ. 72.
   
      
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      
      της 23ης Απριλίου 2009
      που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007 (1),
               
            
                  —
               
               
                  έχοντας υπόψη την έκθεση του Ελεγκτικού Συνεδρίου σχετικά με τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2007, μαζί με τις απαντήσεις του Οργανισμού (2),
               
            
                  —
               
               
                  έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),
               
            
                  —
               
               
                  έχοντας υπόψη τη συνθήκη ΕΚ, και ιδίως το άρθρο 276,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και ιδίως το άρθρο 185,
               
            
                  —
               
               
                  έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών (4), και κυρίως το άρθρο 17,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται στους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,
               
            
                  —
               
               
                  έχοντας υπόψη το άρθρο 71 και το παράρτημα V του κανονισμού του,
               
            
                  —
               
               
                  έχοντας υπόψη την έκθεση της επιτροπής ελέγχου των προϋπολογισμών (Α6-0158/2009),
               
            
                  Α.
               
               
                  λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και το ότι οι υποκείμενες πράξεις είναι, στο σύνολό τους, νόμιμες και κανονικές,
               
            
                  Β.
               
               
                  λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον γενικό διευθυντή του Ευρωπαϊκού Οργανισμού για την Ασφάλεια Δικτύων και Πληροφοριών όσον αφορά την εκτέλεση του προϋπολογισμού του Οργανισμού για το οικονομικό έτος 2006 (6) ·
               
            
                  1.
               
               
                  επισημαίνει ότι ο κανονισμός (ΕΚ) αριθ. 1007/2008 (7) παρέτεινε τη διάρκεια της αρχικής θητείας του Οργανισμού, η οποία επρόκειτο να λήξει στις 13 Μαρτίου 2009, κατά τρία έτη μέχρι τις 13 Μαρτίου 2012·
               
            
                  2.
               
               
                  επισημαίνει την επίκριση του Ελεγκτικού Συνεδρίου σύμφωνα με την οποία η εκτέλεση των επιχειρησιακών δραστηριοτήτων συγκεντρώθηκε στο τελευταίο τρίμηνο του 2007, με περίπου 40 % των πιστώσεων ανάληψης υποχρεώσεων και ποσοστό άνω του 50 % των πληρωμών για επιχειρησιακές δραστηριότητες να εκτελούνται τον Νοέμβριο και τον Δεκέμβριο του 2007·
               
            
                  3.
               
               
                  σημειώνει ότι, σύμφωνα με το Ελεγκτικό Συνέδριο, αυτό συνέβη εξαιτίας της καθυστερημένης αποδέσμευσης κεφαλαίων· σημειώνει τη γενική παρατήρηση του Ελεγκτικού Συνεδρίου ότι, για τους μικρούς οργανισμούς που διαθέτουν περιορισμένους πόρους, η αποδέσμευση κεφαλαίων στο τέλος του οικονομικού έτους θέτει σε κίνδυνο την εκτέλεση επιχειρησιακών δραστηριοτήτων·
               
            
                  4.
               
               
                  επισημαίνει ότι, σε τέσσερις περιπτώσεις συνολικής αξίας 121 500 ευρώ, οι μεταφερθείσες πιστώσεις δεν ανταποκρίνονταν στις νομικές δεσμεύσεις·
               
            
                  5.
               
               
                  θεωρεί μη ικανοποιητική την απάντηση του Οργανισμού ότι σε ορισμένες περιπτώσεις οι μεταφερθείσες πιστώσεις υπολογίστηκαν ως έναν βαθμό κατά προσέγγιση· καλεί τον Οργανισμό να τηρήσει τις διατάξεις του δημοσιονομικού κανονισμού όσον αφορά τις μεταφορές·
               
            
                  6.
               
               
                  επισημαίνει την παρατήρηση του Ελεγκτικού Συνεδρίου όσον αφορά την απογραφή, σύμφωνα με την οποία τα πάγια στοιχεία ενεργητικού τηρούνται σε λογιστικά φύλλα, γεγονός που δεν διασφαλίζει την αρτιότητα των δεδομένων, ενώ δεν πραγματοποιήθηκε καμία πλήρης φυσική απογραφή·
               
            
                  7.
               
               
                  σημειώνει την εξήγηση που δίνει ο Οργανισμός, σύμφωνα με την οποία, λόγω του περιορισμένου αριθμού στοιχείων, η διοικητική απογραφή των πάγιων στοιχείων του ενεργητικού τηρείται σε λογιστικά φύλλα, ενώ τα πάγια στοιχεία ελέγχονται μέσω του λογιστικού λογισμικού· επισημαίνει ότι ο Οργανισμός προτίθεται να εφαρμόσει το σύστημα της λογιστικής σε δεδουλευμένη βάση (ABAC) όσον αφορά τα στοιχεία ενεργητικού το 2009·
               
            
                  8.
               
               
                  εκφράζει την ανησυχία του διότι το Ελεγκτικό Συνέδριο εντόπισε τις εξής αδυναμίες στις διαδικασίες ανάθεσης συμβάσεων:
                  
                              —
                           
                           
                              η προεπιλογή των προσφορών δεν ήταν αιτιολογημένη,
                           
                        
                              —
                           
                           
                              η επιτροπή αξιολόγησης δεν υπέγραφε τα έγγραφα αξιολόγησης,
                           
                        
                              —
                           
                           
                              οι φάκελοι ήταν ελλιπείς και μαρτυρούσαν απουσία οργάνωσης·
                           
                        
            
                  9.
               
               
                  επισημαίνει ότι ο Οργανισμός αναγνωρίζει τις ελλείψεις και έχει υποσχεθεί να λάβει μέτρα για να τις αντιμετωπίσει, ιδίως μέσω της πρόσληψης αρμοδίου για θέματα σύναψης συμβάσεων υπαλλήλου με εμπειρία·
               
            
                  10.
               
               
                  ζητεί από τον Οργανισμό να αναφέρει τις ενέργειες που ανέλαβε, προκειμένου να αντιμετωπίσει τις ελλείψεις που παρατηρούνται στον τομέα της ανάθεσης συμβάσεων, στην ετήσια έκθεση δραστηριοτήτων του για το 2008·
               
            
                  11.
               
               
                  επισημαίνει, τόσο από την ετήσια έκθεση δραστηριοτήτων του Οργανισμού όσο και από την έκθεση σχετικά με τη δημοσιονομική και χρηματοοικονομική διαχείριση, ότι συγκαταλέγεται αυτός μεταξύ των πρώτων οργανισμών που ζήτησαν τη συνδρομή της Επιτροπής προκειμένου να μεταβούν τα πληροφορικά δημοσιονομικά συστήματα τους στο ABAC· εκφράζει τη λύπη του διότι, λόγω βεβαρυμένης διαδικασίας και των πολλαπλών ταυτόχρονων αιτημάτων που υπεβλήθησαν από πολλούς άλλους οργανισμούς, η Επιτροπή δεν κατόρθωσε να δώσει συνέχεια στο αίτημα του Οργανισμού εν ευθέτω χρόνω·
               
            
                  12.
               
               
                  εκφράζει την ικανοποίησή του διότι έχουν ξεκινήσει οι προετοιμασίες μετάβασης στο ABAC και διότι ο Οργανισμός σχεδιάζει να εκπονήσει τις οικονομικές καταστάσεις του για το 2009 κάνοντας χρήση του ABAC·
               
            
                  13.
               
               
                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 23ης Απριλίου 2009 σχετικά με τη δημοσιονομική διαχείριση των οργανισμών της ΕΕ (8).
               
            
         (1)  ΕΕ C 278 της 31.10.2008, σ. 23.
      
         (2)  ΕΕ C 311 της 5.12.2008, σ. 13.
      
         (3)  ΕΕ L 248 της 16.9.2002, σ. 1.
      
         (4)  ΕΕ L 77 της 13.3.2004, σ. 1.
      
         (5)  ΕΕ L 357 της 31.12.2002, σ. 72.
      
         (6)  ΕΕ L 88 της 31.3.2009, σ. 217.
      
         (7)  ΕΕ L 293 της 31.10.2008, σ. 1.
      
         (8)  Βλέπε σελίδα 206 της παρούσας Επίσημης Εφημερίδας.